**De-a v-aţi ascunselea**

*Dunare*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fericirea se ascunde

Printre greierii din iarbă

Ce în razele de stele

Se îngână şi se scaldă.

Fericirea se piteşte

După-o urmă de furnică

Odihnită-n înserare

De o frunză mărunţică

Câţi ca mine şi ca tine

Obosind pe drumul firii

Nu au ochi să vadă, seara,

Acest joc al fericirii?

Şi-n oftatul zilei grele,

Printre greierii din iarbă

Jocul simplu-al fericirii

Pare că-i sortit să piardă…